Quo Vadis, Aida?

***Quo Vadis, Aida?*** (u prijevodu *Kuda ideš, Aida?*) međunarodni je koprodukcijski ratni dramski film iz 2020. za kojeg je scenario napisala i režirala Jasmila Žbanić.

Izabran je za prikazivanje u glavnom takmičarskom programu 77. Venecijanskog filmskog festivala. Nominiran je za najbolji strani film na 93. dodjeli Oscara. Dobitnik je nagrade publike na 50. izdanju Međunarodnog filmskog festivala u Rotterdamu i nagrade za najbolji strani film 2021. na Filmskom festivalu u Göteborgu. Također je dobitnik nagrade za najbolji međunarodni film na 36. dodjeli nagrade Nezavisni duh, te je nominiran za najbolji strani film i režiju na 74. dodjeli nagrade BAFTA.

## Radnja 
Radnja se dešava 11. jula 1995, kada Aida, prevodilac za Ujedinjene nacije, pokušava spasiti svoju porodicu nakon što Vojska Republike Srpske preuzima Srebrenicu i počinje sa etničkim čišćenjem bošnjačkog stanovništva tog područja.
* Izudin Bajrović – Nihad Selmanagić, Aidin muž
* Boris Ler – Hamdija Selmanagić
* Dino Bajrović – Sejo Selmanagić
* Boris Isaković – Ratko Mladić
* Johan Heldenbergh – Thom Karremans
* Edita Malovčić – Vesna, Jokina supruga
* Emir Hadžihafizbegović – Joka
* Rijad Gvozden - Muharem
* Minka Muftić – Munira
* Raymond Thiry – Rob Franken
* Teun Luijkx – zapovjednik Mintjes
* Joes Brauers – Boudwijn
* Reinout Bussemaker – pukovnik dr. Robben
* Ermin Bravo – gradonačelnik
* Sol Vinken – vojnik Lammerts
* Micha Hulshof – major De Haan
* Juda Goslinga – poručnik Rutten
* Ermin Sijamija – Lalović
* Alban Ukaj – Tarik

## Premijera 
Film je svoju svjetsku premijeru imao 3. septembra 2020. na 77. Venecijanskom filmskom festivalu. Film je također prikazan na Međunarodnom filmskom festivalu u Torontu u septembru 2020.

## Prijem 
Na sajtu Rotten Tomatoes ima rejting 100%, zasnovan na 78 kritika. U konsenzusu navedenom na tom sajtu stoji: "*Quo Vadis, Aida?* koristi srceparajući konflikt jedne žene da na žestok način prikaže razorna ratna stradanja". Na sajtu Metacritic ima rezultat 97 od 100, zasnovan na 16 kritika, što ukazuje na "sveopšte odobravanje".

### Kritike 
Ryan Gilbey u svojoj kritici za *New Statesman* opisuje kako je "Žbanić oblikovala činjenično stanje u elokventan i savjestan film koji je neizvjestan i napet triler vođen Đuričićinom glumom". Jude Dry sa sajta IndieWire napisala je da je "Žbanić razotkrila duboke posljedice nasilja i rata kod ljudi", dok je Peter Bradshaw iz *The Guardiana* napisao da je "poslije 25 godina vrijeme da se osvrnemo na užas koji se dogodio u Srebrenici, a Žbanić je to uradila s jasnim suosjećanjem i iskrenošću".

Jessica Kiang iz *Varietyja* smatra da film "nastoji derevidirati historiju i usredotočava se na teške situacije koje su zadesile žrtve u vihoru zla – ne samo masakra već i šireg zla institucionalnih neuspjeha i međunarodne ravnodušnosti". Kevin Maher iz *The Timesa* rekao je da ovo "vatreno i mahnito predano režiranje Jasmile Žbanić koja film okončava uznemirujućim prikazom bremena koga preživjeli Srebrenčani i dalje nose."

## Nagrade i nominacije 
## Također pogledajte 
* Bosanskohercegovački filmovi kandidati za nagradu Oscar - Najbolji strani film

## Reference 
## Vanjski linkovi 
* 
* 

Kategorija:Filmovi iz 2020.
Kategorija:Bosanskohercegovački filmovi
Kategorija:Bosanskohercegovački dramski filmovi
Kategorija:Rumunski filmovi
Kategorija:Rumunski dramski filmovi
Kategorija:Austrijski filmovi
Kategorija:Austrijski dramski filmovi
Kategorija:Nizozemski filmovi
Kategorija:Nizozemski dramski filmovi
Kategorija:Njemački filmovi
Kategorija:Njemački dramski filmovi
Kategorija:Poljski filmovi
Kategorija:Poljski dramski filmovi
Kategorija:Francuski filmovi
Kategorija:Francuski dramski filmovi
Kategorija:Filmovi na bosanskom jeziku
Kategorija:Filmovi na engleskom jeziku
Kategorija:Filmovi na srpskohrvatskom jeziku
Kategorija:Filmovi na nizozemskom jeziku
Kategorija:Filmovi zasnovani na istinitim događajima
Kategorija:Filmovi u režiji Jasmile Žbanić
Kategorija:Filmovi o genocidu u Bosni i Hercegovini
Kategorija:Genocid u Srebrenici